2004/101/EY: Komission päätös, tehty 6 päivänä tammikuuta 2004, direktiivin 88/407/ETY liitteen D muuttamisesta yhteisön sisäisessä naudansukuisten kotieläinten siemennesteen kaupassa käytettävien terveystodistusten osalta (ETA:n kannalta merkityksellinen teksti) (tiedoksiannettu numerolla K(2003) 5307)



Virallinen lehti nro L 030 , 04/02/2004 s. 0015 - 0021



Komission päätös, tehty 6 päivänä tammikuuta 2004, direktiivin 88/407/ETY liitteen D muuttamisesta yhteisön sisäisessä naudansukuisten kotieläinten siemennesteen kaupassa käytettävien terveystodistusten osalta (tiedoksiannettu numerolla K(2003) 5307) (ETA:n kannalta merkityksellinen teksti) (2004/101/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1) ja erityisesti sen 17 artiklan, sekä katsoo seuraavaa: (1) Direktiivin 88/407/ETY muuttamisesta annetussa neuvoston direktiivissä 2003/43/EY säädetään, että 1 päivästä tammikuuta 2005 alkaen naudansukuisten kotieläinten siemenneste on kerättävä, käsiteltävä ja varastoitava direktiivillä 2003/43/EY käyttöön otettujen uusien säännösten mukaisesti, jotta se voidaan hyväksyä yhteisön sisäisessä kaupassa. (2) On kuitenkin aiheellista sallia naudansukuisten kotieläinten siemennestevarastojen kaupan jatkuminen direktiivin 88/407/ETY säännösten mukaisesti, sellaisina kuin kyseiset säännökset olivat ennen direktiivillä 2003/43/EY käyttöön otettua muutosta. (3) Näin ollen direktiivin 2003/43/EY 2 artiklan 2 kohdassa säädetään, että: - jäsenvaltioiden on sallittava 31 päivään joulukuuta 2004 saakka sellaisen siemennesteen yhteisön sisäinen kauppa ja tuonti, joka on kerätty, käsitelty ja varastoitu ennen 31 päivää joulukuuta 2004 ja jonka mukana on todistus, joka on ennen direktiivillä 2003/43/EY käyttöön otettuja muutoksia säädettyjen mallien mukainen, - mainitun päivän jälkeen jäsenvaltiot eivät saa sallia aiemmin voimassa olleiden säännösten mukaisen siemennesteen yhteisön sisäistä kauppaa tai tuontia, ellei siemenneste ole kerätty, käsitelty ja varastoitu ennen 31 päivää joulukuuta 2004. Kyseisen päivän jälkeen tapahtuvassa yhteisön sisäisessä kaupassa käytettävä todistusmalli on kuitenkin poistettu. (4) Tämän vuoksi on tarpeen antaa todistusmallit, jotka koskevat ennen 31 päivää joulukuuta 2004 kerätyn, käsitellyn ja varastoidun naudansukuisten kotieläinten siemennesteen kauppaa ja tuontia ja joita aletaan käyttää 1 päivästä tammikuuta 2005. Direktiivin 11 artiklan 2 kohdan nojalla nykyiset viennissä käytettävät todistusmallit olisi ajanmukaistettava eri säädöksellä. (5) Yhteisön sisäisen kaupan ja selkeyden huomioon ottamiseksi on tarpeen muuttaa direktiivin 88/407/ETY liite D, jotta täsmennetään yhteisön sisäisessä naudansukuisten eläinten siemennesteen kaupassa käytettävät kaksi eri todistusmallia mainitun direktiivin aiempien tai uusien säännösten mukaisesti. (6) Vaikka ennen joulukuun 31 päivää 2004 kerättyjen siemennestevarastojen kaupan olisi oltava väliaikaista ja siitä olisi vähitellen luovuttava ja samalla poistettava vastaava todistusmalli käytöstä, kyseisen tuotteen mahdollisten pitkien varastointiaikojen vuoksi nykyisellään on mahdotonta vahvistaa kaupan päättymispäivää. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan direktiivin 88/407/ETY liite D tämän päätöksen liitteellä. 2 artikla Tätä päätöstä sovelletaan 1 päivästä tammikuuta 2005. 3 artikla Tämä päätös on osoitettu kaikille jäsenvaltioille. Tehty Brysselissä 6 päivänä tammikuuta 2004. Komission puolesta David Byrne Komission jäsen (1) EYVL L 194, 22.7.1988, s. 10, direktiivi sellaisena kuin se on viimeksi muutettuna direktiivillä 2003/43/EY (EUVL L 143, 11.6.2003, s. 23). LIITE "LIITE D >PIC FILE= "L_2004030FI.001703.TIF"> >PIC FILE= "L_2004030FI.001801.TIF"> >PIC FILE= "L_2004030FI.001901.TIF"> >PIC FILE= "L_2004030FI.002001.TIF"> >PIC FILE= "L_2004030FI.002101.TIF">"